BIG NEWS : ಮೌಂಟ್ ಎವರೆಸ್ಟ್ ಈಗ ಇನ್ನಷ್ಟು ಎತ್ತರ! ಡಿಜಿಟಲ್ಡೆಸ್ಕ್: ವಿಶ್ವದ ಅತಿ ಎತ್ತರದ ಶಿಖರ ಮೌಂಟ್ ಎವರೆಸ್ಟ್ 8,848.86ಮೀ 2,9031.69 ಅಡಿ ಎತ್ತರವಿದೆ ಎಂದು ಚೀನಾ ಮತ್ತು ನೇಪಾಳ ಜಂಟಿಯಾಗಿ ಮಂಗಳವಾರ ಜಂಟಿಯಾಗಿ ಘೋಷಿಸಿವೆ ನೇಪಾಳ ವು ಈ ಹಿಂದೆ ಗುರುತಿಸಲ್ಪಟ್ಟ ಅಳತೆಗಿಂತ 86ಸೆಂ.ಮೀ ಎತ್ತರವನ್ನು ಮತ್ತು ಚೀನಾದ ಅಂಕಿಗಿಂತ ನಾಲ್ಕು ಮೀಟರ್ ಎತ್ತರದಲ್ಲಿದೆ. 1954ರಲ್ಲಿ ಸರ್ವೆ ಆಫ್ ಇಂಡಿಯಾ ನಡೆಸಿದ ಸಮೀಕ್ಷೆ ಪ್ರಕಾರ ನೇಪಾಳ ಇದುವರೆಗೆ ಈ ಪರ್ವತದ ಎತ್ತರ ವನ್ನು 8,848ಮೀ ಎಂದು ಗುರುತಿಸಿತ್ತು. ಚೀನಾ ಅಧ್ಯಕ್ಷ ಕ್ಸಿ ಜಿನ್ ಪಿಂಗ್ ಮತ್ತು ಅವರ ನೇಪಾಳಿ ಸಹವರ್ತಿ ಬಿದ್ಯಾ ದೇವಿ ಭಂಡಾರಿ ಅವರು ಪತ್ರಗಳ ವಿನಿಮಯದ ಮೂಲಕ ವಿಶ್ವದ ಅತಿ ಎತ್ತರದ ಪರ್ವತದ ಹೊಸ ಎತ್ತರವನ್ನು ಘೋಷಿಸಿದರು. ಭಾರತವು 1954ರಲ್ಲಿ ನಡೆಸಿದ ಸಮೀಕ್ಷೆಯಂತೆ ಮೌಂಟ್ ಎವರೆಸ್ಟ್ ಎತ್ತರವು 8,848 ಮೀಟರ್ ಕಂಡು ಬಂದಿತ್ತು.